b"\n_START_ARTICLE_\nClip\n_START_PARAGRAPH_\nUn clip \xc3\xa9s un objecte met\xc3\xa0l\xc2\xb7lic petit generalment en forma de fil doblegat sobre ell mateix que serveix per a subjectar papers, cartolines, roba, o cabells.\n_START_SECTION_\nCaracter\xc3\xadstiques\n_START_PARAGRAPH_\nEl clip consisteix, generalment, en un tros de filferro amb diferents plecs per aconseguir exercir pressi\xc3\xb3. De vegades es troba recobert d'un pl\xc3\xa0stic.\n_START_SECTION_\nHist\xc3\xb2ria\n_START_PARAGRAPH_\nAlguns historiadors creuen que els bizantins van ser els primers a utilitzar el clip, els quals eren fets en bronze. Tanmateix eren cars de produir i nom\xc3\xa9s servien per ajuntar documents imperials._NEWLINE_La primera patent per a una cosa similar a un clip va ser concedida a Samuel B. Fay nord-americ\xc3\xa0 el 1867. Va ser dissenyat per subjectar etiquetes en t\xc3\xa8xtils, per\xc3\xb2 tamb\xc3\xa9 va ser comercialitzat com a clip. En 1877 el seu compatriota Erlman J. Wright va patentar el primer objecte expl\xc3\xadcitament dissenyat per subjectar papers, similar als models actuals. Diverses patents nord-americanes van seguir durant les \xc3\xbaltimes d\xc3\xa8cades del segle XIX._NEWLINE_Dels primers clips fets de filferro retor\xc3\xa7at no se'n conserven esbossos, per\xc3\xb2 sens dubte van ser produ\xc3\xafts per l'empresa brit\xc3\xa0nica The Gem Manufacturing Company en la d\xc3\xa8cada de 1890. En els pa\xc3\xafsos anglosaxons, el clip encara \xc3\xa9s denominat gem._NEWLINE_La m\xc3\xa0quina destinada a produir aquest tipus de clip va ser dissenyada per William Middlebook en 1899. El noruec Johan Vaaler va dissenyar el que va ser considerat com una mala soluci\xc3\xb3, per\xc3\xb2 superior al que ja existia fins aquell moment. Johan va presentar l'any 1899 la invenci\xc3\xb3 en una oficina de patents d'Alemanya, ja que seu en aquella \xc3\xa8poca no existien al seu pa\xc3\xads. Per aix\xc3\xb2 circula un rumor que assenyala a Noruega com el bressol del clip. _NEWLINE_Durant la Segona Guerra Mundial, el clip es convert\xc3\xad en s\xc3\xadmbol d'orgull nacional del seu pa\xc3\xads d'origen. Quan Noruega fou ocupada per l'ex\xc3\xa8rcit alemany, les autoritats nazis prohibiren, entre altres coses, que el ciutadans llu\xc3\xafssin agulles amb la cara del rei i els noruecs respongueren amb l'exhibici\xc3\xb3 d'un clip a la solapa."